Publication: Magyar Közlöny
Issue: MK-2006-60 (Year: 2006, Number: 60)
Era: 2004-2010
Section: 19/2005. (IV. 12.) GKM rendelet módosításáról
Paragraph Index: 364

e) A minimális hiteldíjnak egy adott ügyletnél történő kiszámításakor a vevő országának besorolásával megegyező országkockázati besorolást kell alkalmazni, kivéve, ha: − a hitel teljes időtartamára szóló, a teljes adósságtörlesztési kötelezettség teljesítésére vonatkozó visszavonhatatlan, feltétel nélküli, bemutatóra szóló, jogérvényes és érvényesíthető garancia formájában nyújtott biztosítékot olyan szervezet nyújtja, amely a garantált adósság nagyságához viszonyítva egy harmadik országban hitelképes; ebben az esetben az alkalmazott országkockázati besorolás megegyezhet annak az országnak a kockázati besorolásával, amelyben a garanciavállaló található; vagy − a 26. cikkben meghatározott multilaterális vagy regionális intézmény vesz részt az ügyletben hitelfelvevőként vagy garanciavállalóként, az alkalmazott országkockázati besorolás megegyezhet az adott multilaterális vagy regionális intézmény kockázati besorolásával.

Source: https://magyarkozlony.hu/hivatalos-lapok/2da8c4d10b10c01e7dffbc8071251e2e9f03e512/dokumentumok/824928c5afbb621bac5a254297de5c3abca2adda/letoltes